Document ID: 32009D0252

ODLOČBA KOMISIJE
z dne 11. marca 2009
v zvezi z odstopanji od nekaterih določb Uredbe (ES) št. 177/2008 Evropskega parlamenta in Sveta o vzpostavitvi skupnega okvira za poslovne registre v statistične namene
(notificirano pod dokumentarno številko C(2009) 1568)
(Besedila v danskem, nizozemskem, angleškem, estonskem, francoskem, nemškem, grškem, latvijskem, litovskem, malteškem, poljskem in slovaškem jeziku so edina verodostojna)
(Besedilo velja za EGP)
(2009/252/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 177/2008 (1) Evropskega parlamenta in Sveta z dne 20. februarja 2008 o vzpostavitvi skupnega okvira za poslovne registre v statistične namene in o razveljavitvi Uredbe Sveta (EGS) št. 2186/93 ter zlasti člena 14 Uredbe,
ob upoštevanju zahtevkov Kraljevine Belgije, Kraljevine Danske, Zvezne republike Nemčije, Republike Estonije, Irske, Helenske republike, Francoske republike, Republike Latvije, Republike Litve, Velikega vojvodstva Luksemburg, Republike Malte, Kraljevine Nizozemske, Republike Avstrije, Republike Poljske in Slovaške republike,
ob upoštevanju naslednjega:
(1)
Uredba (ES) št. 177/2008 je vzpostavila nov skupni okvir za poslovne registre izključno za statistične namene za vzdrževanje razvoja poslovnih registrov v usklajenem okviru.
(2)
Člen 14 Uredbe (ES) št. 177/2008 določa, da lahko Komisija ob potrebi po večji prilagoditvi poslovnih registrov na zahtevo države članice za prehodno obdobje odobri odstopanje, ki traja najpozneje do 25. marca 2010. Za kmetijstvo, gozdarstvo in ribolov, javno upravo in obrambo ter obvezno socialno varnost in za dodatne značilnosti, povezane s skupinami podjetij, lahko Komisija na zahtevo države članice odobri odstopanje za prehodno obdobje, ki traja najpozneje do 25. marca 2013.
(3)
Nekatere države članice so zaprosile za odobritev takšnih odstopanj.
(4)
Odobritev navedenih odstopanj se zdi utemeljena, saj zahtevki držav članic temeljijo na upravičeni potrebi po nadaljnjem prilagajanju njihovih nacionalnih statističnih sistemov -
SPREJELA NASLEDNJO ODLOČBO:
Člen 1
Državam članicam, ki so navedene v Prilogi, se odobrijo odstopanja v skladu s pogoji in omejitvami iz Priloge, da se zagotovi uskladitev njihovih nacionalnih statističnih sistemov z Uredbo (ES) št. 177/2008.
Člen 2
Ta odločba je naslovljena na Kraljevino Belgijo, Kraljevino Dansko, Zvezno republiko Nemčijo, Republiko Estonijo, Irsko, Helensko republiko, Francosko republiko, Republiko Latvijo, Republiko Litvo, Veliko vojvodstvo Luksemburg, Republiko Malto, Kraljevino Nizozemsko, Republiko Avstrijo, Republiko Poljsko in Slovaško republiko.
V Bruslju, 11. marca 2009

Labels: 12
4
19